El Reglament (CE) núm. 1308/2013, de 17 de desembre, pel qual es crea l'organització comuna de mercats agrícoles i pel qual es deroguen els Reglaments (CEE) núm. 922/72, (CEE) núm. 234/79, (CE) núm. 103/2001 i (CE) núm. 1234/2007, estableix, entre d'altres, les mesures de suport a les inversions al sector vitivinícola, per tal de millorar el rendiment econòmic de les empreses i la innovació en el sector vitivinícola.
El Reglament (CE) núm. 555/2008 de la Comissió, de 27 de juny de 2008, estableix les normes de desplegament del Reglament (CE) núm. 479/2008 del Consell amb relació als programes de suport al sector vitivinícola, el comerç amb tercers països, el potencial productiu i els controls en el sector vitivinícola, i regula les disposicions sobre els programes de suport que els estats membres han de presentar a la Comissió.
Les mesures contingudes en el Programa de suport al sector vitivinícola espanyol per al període 2014-2018 estan desenvolupades pel Reial decret 548/2013, de 19 de juliol, i el Reial decret 1079/2014, de 19 de desembre, que constitueixen normativa bàsica.
Entre les mesures contingudes en el programa esmentat es troben les inversions i la innovació, que tenen per objecte auxiliar les inversions destinades a millorar la producció, la comercialització i el desenvolupament de productes, processos i tecnologies, relacionades amb el sector vitivinícola.
Conseqüentment, valorada la conveniència de donar suport al sector vitivinícola mitjançant un ajut econòmic amb la finalitat de millorar l'adaptació a les demandes del mercat i augmentar la competitivitat i el rendiment global de les empreses del sector, d'acord amb l'article 92 del Decret legislatiu 3/2002, de 24 de desembre, pel qual s'aprova el Text refós de la Llei de finances públiques de Catalunya, i a proposta de la Direcció General d'Alimentació, Qualitat i Indústries Agroalimentàries, en ús de les atribucions que m'han estat conferides,
Aprovar les bases reguladores dels ajuts corresponents a les mesures d'inversió i innovació en les empreses del sector vitivinícola que es publiquen a l'annex 1 i 2 respectivament, així com la relació d'actuacions subvencionables i no subvencionables per a la mesura d'inversions, que es publiquen a l'annex 3, i aprovar el procediment de participació per mitjans telemàtics en la convocatòria pública dels ajuts regulats en aquesta disposició, el qual consta a l'annex 4 d'aquesta Ordre.
2.1 Convocar per als anys 2015 a 2018 els ajuts corresponents a les mesures d'inversió i innovació en les empreses del sector vitivinícola, en el marc del Programa de suport al sector vitivinícola 2014-2018, d'acord amb les bases reguladores aprovades a l'article 1 precedent i per a les actuacions subvencionables següents:
a) Les inversions de transformació o de comercialització vinculades al celler que es realitzin en un establiment ubicat a Catalunya.
b) Els projectes de comercialització en un altre Estat membre, quan el domicili fiscal de l'empresa estigui situat a Catalunya.
c) Les inversions tangibles o intangibles destinades al desenvolupament de nous productes, procediments i tecnologies que es realitzin en un establiment ubicat a Catalunya.
2.2 Les persones interessades que compleixin les condicions previstes a les bases reguladores aprovades per l'article anterior poden presentar les sol·licituds d'ajut i la documentació corresponent en els terminis indicats a l'apartat 6 dels annexos 1 i 2 durant el període 2015-2018.
2.3 Els ajuts que preveu aquesta Ordre van íntegrament a càrrec del Fons Europeu Agrícola de Garantia (FEAGA) i es financen de conformitat amb l'article 4 del Reglament (UE) núm. 1306/2013, de 17 de desembre de 2013, sobre finançament, gestió i seguiment de la Política Agrícola Comuna, pel qual es deroguen els Reglaments (CE) núm. 352/78, (CE) núm. 165/94, (CE) núm. 2799/98, (CE) núm. 814/2000, (CE) núm. 1290/2005, i (CE) núm. 485/2008 del Consell.
La tramitació d'aquesta mesura de suport es realitza d'acord amb les funcions de l'organisme pagador que estableix el Decret 393/2006, de 17 d'octubre, pel qual es constitueix i es regula l'organització i el funcionament de l'organisme pagador dels ajuts finançats pel FEAGA i el FEADER.
D'acord amb el nou Pla financer presentat per part de l'Estat espanyol per a aquestes mesures hi haurà un import previst fins a 224.000.000,00 euros per al període 2014-2018, que s'han de repartir entre les comunitats autònomes en la Conferència Sectorial d'Agricultura i Desenvolupament Rural.
Aquest import es podrà ampliar segons les modificacions del Programa de suport al sector vitivinícola espanyol 2014-2018 que es puguin produir en aquest període.
L'import màxim a concedir per part del Departament d'Agricultura, Ramaderia, Pesca, Alimentació i Medi Natural, en endavant DAAM, es determinarà en la conferència esmentada un cop valorades en l'àmbit estatal totes les sol·licituds presentades.
La participació financera de la Unió Europea en la línia d'ajuts a inversions i en la línia d'ajut a la innovació és fins al 40% amb relació als costos d'inversió admissibles, d'acord amb el que disposen els articles 50 i 51, respectivament, del Reglament (UE) núm. 1308/2013 del Parlament Europea.
Per a inversions en altres països de la Unió Europea, es tindrà en compte la seva ubicació per determinar el percentatge d'ajut.
2.4 L'òrgan instructor dels expedients d'ajut és el Servei d'Indústries i Comercialització Agroalimentàries.
2.5 L'òrgan competent per emetre la resolució de les sol·licituds és el/la director/a general d'Alimentació, Qualitat i Indústries Agroalimentàries.
A aquests efectes, es nomena una comissió de valoració, que serà l'òrgan col·legiat encarregat de valorar les sol·licituds d'accions i programes i elaborar el llistat provisional d'inversions a presentar a l'aprovació de la Conferència Sectorial d'Agricultura i Desenvolupament Rural del Ministeri d'Agricultura, Alimentació i Medi Ambient, en endavant MAGRAMA.
Aquesta comissió està formada pel subdirector o subdirectora general d'Indústries i Qualitat Agroalimentàries, el subdirector o la subdirectora general d'Innovació Rural i el/la cap del Servei de Promoció de la Qualitat Agroalimentària.
2.6 Un cop emès l'informe de la Conferència Sectorial d'Agricultura i Desenvolupament Rural sobre la llista definitiva dels projectes d'inversió seleccionats i les condicions que s'hi preveuen, el/la director/a general d'Alimentació, Qualitat i Indústries Agroalimentàries resoldrà les sol·licituds i les notificarà.
El termini màxim per emetre la resolució i notificar-la per escrit serà de sis mesos, comptats a partir de l'endemà de la finalització del termini de presentació de les sol·licituds.
En cas de manca de resolució expressa, la persona sol·licitant ha de considerar desestimada la seva sol·licitud.
2.7 Contra la resolució del/de la director/a general d'Alimentació, Qualitat i Indústries Agroalimentàries, que no posa fi a la via administrativa, es podrà interposar recurs d'alçada davant el/la conseller/a del Departament d'Agricultura, Ramaderia, Pesca Alimentació i Medi Natural en el termini d'un mes a comptar a partir de l'endemà de la notificació de la resolució, sens perjudici que se'n pugui interposar qualsevol altre que es consideri adient.
En cas de silenci administratiu, el recurs d'alçada davant el/la conseller/a d'Agricultura, Ramaderia, Pesca, Alimentació i Medi Natural es podrà interposar en el termini de tres mesos a comptar a partir de la data en què s'exhaureixi el termini per resoldre i notificar, tal com estableix l'apartat anterior.
2.8 Els ajuts concedits a les persones físiques per un import superior a 1.250,00 euros i els concedits a les persones jurídiques es faran públics al web http://www.gencat.cat/agricultura/ajuts/ i a la seu electrònica de la Generalitat http://seu.gencat.cat, fent ús dels mitjans electrònics establerts.
2.9 Les dades personals dels beneficiaris poden ser tractades per organismes nacionals i de la Unió Europea als efectes del compliment de les seves obligacions de gestió i control, seguiment i avaluació, d'acord amb la normativa reguladora d'aquests ajuts.
Aprovar el procediment de participació per mitjans telemàtics en la convocatòria pública per a la presentació de sol·licituds d'ajut objecte d'aquesta convocatòria, el qual consta a l'annex 4 d'aquesta Ordre.
Als efectes d'aquesta Ordre de convocatòria es defineixen els conceptes següents:
4.1 Operació: s'entén per operació la unitat funcional d'execució, amb un pressupost definit i data d'acabament dins de cada exercici FEAGA.
4.2 Transformació: a efectes de la mesura d'inversions, s'entendrà per transformació qualsevol acció efectuada sobre raïm, most o vi que derivi en un producte de l'annex VII part II del Reglament (UE) núm. 1308/2013 del Parlament Europeu i del Consell, de 17 de desembre.
4.3 Comercialització: a efectes de la mesura d'inversions, s'entendrà per comercialització la possessió o exposició del producte per a la venda, l'entrega o qualsevol altra forma d'introducció en el mercat.
4.4 Empresa: a efectes de la mesura d'inversions i innovació, s'aplicarà la definició d'empresa de l'article 1 de l'annex de la Recomanació 2003/361/CE, de la Comissió, de 6 de maig de 2003.
4.5 Productor vitivinícola: als efectes de les mesures d'inversions i innovació, s'entendrà per productor vitivinícola l'empresa que sota una mateixa personalitat jurídica realitza simultàniament activitats de viticultor i activitats de transformació.
4.6 Productes vitivinícoles: als efectes de les mesures d'inversions i innovació, s'entendrà per productes vitivinícoles els esmentats en la part II de l'annex VII del Reglament (UE) núm. 1305/2013 del Parlament Europeu i del Consell, de 17 de desembre, i que s'hagin produït en el territori espanyol.
4.7 Productes relacionats amb els productes vitivinícoles: als efectes de la mesura d'innovació, s'entendrà per productes relacionats amb els productes vitivinícoles els nous productes que s'obtinguin a partir de la utilització en la seva elaboració com a ingredient d'almenys un 60% en la seva composició d'un o més productes vitivinícoles.
4.8 Desenvolupament: a efectes de la mesura d'innovació, s'entén per desenvolupament l'aplicació concreta dels descobriments assolits fins a l'inici de la producció comercial.
4.9 Centre de recerca i desenvolupament: a efectes de la mesura d'innovació, es considerarà centre de recerca i desenvolupament tota entitat, amb independència de la seva condició jurídica (pública o privada), que tingui per objectiu principal investigar i desenvolupar, i explotar-ne els resultats, mitjançant l'ensenyament, la publicació o la transferència de tecnologia.
4.10 Inversió intangible: inversió en actius vinculats a la transferència de tecnologia mitjançant l'adquisició de drets de patents, llicències, know-how o coneixements tècnics no patentats.
Les sol·licituds d'ajut per realitzar inversions, presentades des de l'1 de febrer de 2014 fins el 31 de gener del 2015, s'empararan en les bases reguladores previstes en l'Ordre AAM/317/2013, de 10 de desembre, per la qual s'aproven les bases reguladores dels ajuts a les inversions per a la millora de la producció i/o comercialització de productes vitivinícoles, i es convoquen els corresponents a l'any 2013.
En el cas de les sol·licituds presentades entre l'1 de febrer de 2014 fins l'entrada en vigor d'aquesta Ordre, la documentació relativa a la sol·licitud i la documentació complementària es presentarà en format paper als registres corresponents dels Serveis Territorials del DAAM.
Les sol·licituds d'ajut per realitzar inversions presentades a partir de l'1 de febrer de 2015 s'empararan en les bases reguladores que s'aproven en l'annex 1 d'aquesta convocatòria d'ajut.
Les sol·licituds presentades des de l'1 de febrer de 2014 fins a l'entrada en vigor d'aquesta Ordre, per al desenvolupament de nous productes, procediments i tecnologies segons el que preveu l'article 49 del Reial decret 548/2013, de 19 de juliol, s'entendran presentades per la mesura d'innovació segons el que estableix l'annex 2 d'aquesta Ordre de convocatòria, i es tramiten d'acord amb les bases reguladores aprovades per aquesta disposició.
En aquests casos, la documentació relativa a la sol·licitud i la documentació complementària es presentaran en format paper als registres corresponents dels Serveis Territorials del DAAM.
Aquesta Ordre entrarà en vigor a partir de l'endemà de la seva publicació al DOGC.
1.1 L'objecte dels ajuts d'aquesta Ordre és donar suport a les inversions tangibles o intangibles en instal·lacions de transformació i infraestructura vinícola, així com estructures i instruments de comercialització inclús amb la finalitat de millorar l'estalvi energètic, l'eficiència energètica global i els processos sostenibles.
Les inversions seran relacionades amb la producció i/o comercialització, dels productes vitivinícoles produïts en territori estatal que es descriuen a l'annex VII, part II del Reglament (UE) núm. 1308/2013 del Parlament Europeu i del Consell, de 17 de desembre, amb la finalitat de millorar el rendiment global de les empreses del sector vitivinícola i la seva adaptació a les demandes del mercat, així com augmentar la competitivitat.
- Les operacions relatives a les inversions tangibles o intangibles que es descriuen a l'annex 3.A).
- Les esmentades a l'article 17 del Reglament (CE) núm.555/2008 de la Comissió, de 27 de juny de 2008, en els apartats a) i b), i fins a un 8% de les despeses generals lligades a aquests apartats que es preveuen a l'apartat c), llevat de les exceptuades al punt 1.3 d'aquestes bases.
1.3 No són subvencionables les inversions que es detallen a l'annex 3.B) d'aquesta Ordre.
No són subvencionables les partides generals a un tant alçat o per imprevistos.
1.4 Les inversions no es podran iniciar abans de la presentació de les sol·licituds d'ajuts a l'empara d'aquesta Ordre, sempre tenint en compte les excepcions esmentades en el punt 5 de l'annex 3.B).
1.8 La documentació i informació relatives al projecte d'inversió previst han d'estar clarament definides i desenvolupades, permetre la seva valoració en concurrència competitiva, la conformitat amb la normativa i la viabilitat tècnica i econòmica, d'acord amb els criteris d'atribució i prioritats establerts a l'apartat 4 i amb les dades de descripció del projecte a què fa referència l'apartat 6 d'aquestes bases reguladores.
Poden ser beneficiàries d'aquests ajuts les empreses que compleixin els requisits següents:
a) Que realitzin l'activitat de transformació, comercialització o realitzin ambdós processos respecte als productes esmentats a l'apartat 1.1.
b) Que tinguin activitat en el moment de presentació de la sol·licitud o bé que la iniciïn amb el projecte presentat amb la sol·licitud.
c) Que siguin responsables finals del finançament del projecte; per tant, la inversió ha de suportar-se en la seva comptabilitat.
d) En cas que l'activitat del beneficiari sigui solament la comercialització, com a mínim el 80% de la seva facturació corresponent a l'últim exercici tancat haurà de procedir de la comercialització dels productes esmentats a l'apartat 1.1.
e) En cas que el beneficiari iniciï la seva activitat en l'àmbit de la comercialització, s'ha de comprometre mitjançant la sol·licitud al fet que com a mínim el 80% de la seva facturació procedirà de la comercialització dels productes esmentats a l'apartat 1.1.
f) L'empresa ha de demostrar la seva viabilitat econòmica.
g) No estar en situació de crisi, segons la definició establerta en les directrius comunitàries sobre els ajuts d'estat de salvament i de reestructuració de les empreses en crisi, d'acord amb la Comunicació (2014/C 249/01) de la Comissió, de 31 de juliol de 2014.
h) No haver sol·licitat la declaració de concurs voluntari, ni haver-se declarat insolvent en qualsevol procediment, ni trobar-se declarats en concurs, tret que en aquest s'hagi adquirit l'eficàcia d'un conveni, ni estar subjectes a intervenció judicial o haver estat inhabilitats conforme a la Llei 22/2003, de 9 de juliol, concursal, sense que hagi conclòs el període d'inhabilitació fixat en la sentència de qualificació del concurs.
i) Acreditar estar al corrent de les seves obligacions tributàries i amb la Seguretat Social i les seves obligacions per reintegrament de subvencions, així com no tenir cap mena de deute amb la Generalitat de Catalunya.
3.2 El percentatge de subvenció màxima que es concedirà és del 40% amb relació als costos d'inversió admissibles.
Per inversions en altres països de la Unió Europea es tindrà en compte la seva ubicació per determinar el percentatge d'ajut.
3.3 L'aplicació del percentatge de subvenció a aplicar, amb el màxim establert en l'apartat precedent, és la següent:
a) El tipus màxim del 40% amb relació als costos d'inversió admissible s'aplica a les microempreses, petites i mitjanes empreses (pimes) segons es defineixen a la Recomanació 2003/361/CE, de la comissió, de 6 de maig de 2003.
b) El tipus màxim d'ajut es reduirà a la meitat per a les empreses no cobertes per l'apartat 1 de l'article 2 de la Recomanació 2003/361/CE amb menys de 750 treballadors o bé un volum de negocis inferior a 200 milions d'euros.
c) El tipus màxim d'ajut es reduirà a la quarta part per les empreses no cobertes per l'apartat 1 de l'article 2 de la Recomanació 2003/361/CE amb més de 750 treballadors o bé un volum de negocis inferior a 200 milions d'euros.
Per determinar el nombre de treballadors i el volum de negocis dels sol·licitants que no siguin PIME, s'utilitzaran els mateixos criteris de càlcul establert per aquestes a la Recomanació 2003/361/CE, de la Comissió.
3.4 La quantia màxima destinada a aquests ajuts i l'aplicació pressupostària a la qual s'han d'imputar són les que determina l'article 2.3 de la convocatòria.
3.5 La determinació de la quantia dels ajuts es realitzarà en funció del nombre de sol·licituds i de la disponibilitat pressupostària, i d'acord amb els criteris d'atribució i prioritats que estableix l'apartat 4 d'aquestes bases reguladores.
4.1 Característiques del sol·licitant: màxim 35 punts.
a) Dimensió de l'empresa sol·licitant: si el sol·licitant és una petita i mitjana empresa.
b) Promoció de la igualtat de gènere: en cas que el sol·licitant sigui persona física, si el sol·licitant és dona.
c) Promoció dels joves: en cas que el sol·licitant sigui persona física, si el sol·licitant és un jove agricultor, en els termes definits per l'article 2.1.n) del Reglament de (UE) núm. 1305/2013, que, a més, acrediti activitat com a viticultor, almenys, des de l'any anterior a la presentació de la sol·licitud d'ajut.
d) Promoció de cooperatives menors: si el sol·licitant és una cooperativa de fins a 150 socis (inclosos).
e) Promoció de cooperatives majors: si el sol·licitant és una cooperativa amb més de 150 socis.
f) Promoció de fusió de cooperatives: si el sol·licitant és una cooperativa de primer grau amb més de 250 socis i resultant d'un procés de fusió en els dos últims anys anteriors a la sol·licitud.
g) Promoció d'entitats associatives prioritàries: si el sol·licitant és una entitat acollida a l'Ordre APA/180/2008, de 22 de gener o bé és una entitat associativa prioritària reconeguda d'acord amb el Reial decret 550/2014, de 27 de juny, pel qual es despleguen els requisits i el procediment per al reconeixement de les entitats associatives prioritàries i per a la seva inscripció i baixa al Registre nacional d'entitats associatives prioritàries, previst a la Llei 13/2013, de 2 d'agost, de foment de la integració de cooperatives i d'altres entitats associatives de caràcter agroalimentari.
h) Promoció de les figures de qualitat: si el sol·licitant és un productor vitivinícola amb producció acollida, almenys una part d'aquesta des de l'any anterior a la presentació de la sol·licitud d'ajut, a una figura de qualitat o bé a producció ecològica.
i) Promoció de la certificació: si les instal·lacions del sol·licitant disposen de certificació d'assegurament de la qualitat (BRC, IFS, ISO 9000) o mediambiental.
4.2 Característiques del projecte: màxim 50 punts.
a) Promoció de productors vitivinícoles: la inversió destinada a la transformació i comercialització de la totalitat de producció pròpia de raïm del sol·licitant.
Si a més, la persona sol·licitant és titular d'una explotació inscrita segons el previst en l'article 6 de la Llei 35/2011, de 4 d'octubre, sobre la titularitat compartida de les explotacions agràries.
b) Suport al viticultor: el transformador disposa de contracte homologat per la Llei 2/2000 per la totalitat de raïm, exclòs el raïm propi, amb els viticultors.
c) Suport a la viticultura insular: la inversió es realitza en territori insular.
d) Reconeixement de l'experiència exportadora: experiència exportadora, en algun dels 3 exercicis anteriors a la presentació de la sol·licitud, amb almenys el 10% del volum de producció del sol·licitant si es realitza a la Unió Europea (excepte Espanya).
e) Reconeixement de l'experiència exportadora: experiència exportadora, en algun dels 3 exercicis anteriors a la presentació de la sol·licitud, amb almenys el 5% del volum de producció del sol·licitant si es realitza fora de la Unió Europea.
f) Abandonament del casc urbà: la inversió suposa el trasllat de les instal·lacions de l'interior d'un casc urbà a altres zones habilitades per l'ús projectat.
g) Eficiència energètica, hídrica o gestió de residus: com a mínim el 10% del pressupost total de la inversió auxiliable sol·licitada es destina a la millora de l'eficiència energètica, la reducció del consum hídric o a la millora en el tractament i/o gestió de residus.
4.3 Els projectes d'inversió que no assoleixin una valoració mínima de 13 punts no es poden incloure en la llista definitiva per optar als ajuts.
5.2 Els compromisos d'inversió aprovats a partir de l'1 de juliol de 2014 pels productes esmentats a l'apartat 1.1 d'aquestes bases s'hauran de finançar exclusivament amb els fons del Programa de suport.
6.1 Les sol·licituds per acollir-se a aquests ajuts s'adreçaran a la Direcció General d'Alimentació, Qualitat i Indústries Agroalimentàries, i només es poden presentar per mitjans telemàtics des de la pàgina web http://ovt.gencat.cat/, a partir de l'1 de febrer de 2015.
Les sol·licituds presentades a partir de l'endemà d'aquesta data seran tingudes en compte en la següent convocatòria, sempre que compleixin la resta de condicionants que s'hi estableixin.
h) Projecte tècnic bàsic, signat per una persona tècnica visat pel col·legi professional corresponent en els supòsits previstos en el Reial decret 1000/2010, en cas que el valor de l'obra civil, maquinària i instal·lacions objecte de sol·licitud superi els 150.000,00 euros d'inversió o la potència instal·lada superi els 20 kW.
El projecte tècnic ha de contenir, com a mínim, la informació següent: plànol de localització de les inversions, plànol detallat de les instal·lacions diferenciant les existents de les previstes, el procés productiu de l'empresa, informació general de l'empresa, informació econòmica, financera i social, informació comercial i tècnica.
També caldrà que s'hi especifiquin les operacions i es detallin els conceptes de despesa que componen cada operació i les despeses estimades de cadascuna d'elles, respectant la moderació de despeses tal com estableix l'article 77 del Reglament (CE) núm. 555/2008 i, en cas d'inversions en comercialització a realitzar en altres països de la UE, caldrà indicar-ne la localització exacta.
En els casos en què les despeses que ha de realitzar la persona sol·licitant superin la quantia de 50.000,00 euros exclòs l'IVA en el supòsit de cost per execució d'obra, o de 18.000,00 euros en el supòsit de subministrament de béns d'equip, instal·lacions, subministrament o prestació de serveis, la persona sol·licitant haurà de sol·licitar com a mínim tres ofertes de diferents proveïdors, amb caràcter previ a la contracció del compromís per a la prestació del servei o el lliurament del bé, tret que per les especials característiques de les despeses subvencionables no hi hagi al mercat suficient nombre d'entitats que el subministrin o el prestin.
L'elecció entre les ofertes presentades, que també s'haurà d'aportar juntament amb la sol·licitud de pagament de l'ajut, es realitzarà conforme als criteris d'eficiència i economia, i s'haurà de justificar aquesta elecció expressament en una memòria en el projecte, quan no recaigui en la proposta econòmica més avantatjosa.
Independentment de l'anterior, les despeses afectades per la moderació de costos esmentada a l'annex 3 no podran superar les quanties màximes admissibles que s'hi estableixen i l'excés serà considerat no subvencionable.
c) Que l'empresa és una petita o mitjana empresa d'acord amb la definició establerta en la Recomanació 2003/361/CE de la Comissió, de 6 de maig de 2003, sobre definició de microempreses, petites i mitjanes empreses, o bé té menys de 750 treballadors o un volum de negoci inferior a 200 milions d'euros.
d) Que el Registre d'indústries agràries i alimentàries de Catalunya (RIAAC) reflecteix la situació actual de les instal·lacions, i que està a nom del/de la beneficiari/ària de l'ajut.
e) Que totes les dades que consten a la sol·licitud són certes i es compromet a aportar informació i documents necessaris perquè es puguin comprovar.
f) Que accepta les condicions i els compromisos establerts a les disposicions legals que regulen l'ajut i les verificacions corresponents.
g) Que compleix la normativa en matèria mediambiental.
h) Que la persona beneficiària no es troba en situació de crisi, d'acord amb el que estableix l'apartat 2.g) d'aquestes bases.
i) Que la persona beneficiària està al corrent de les seves obligacions tributàries i amb la Seguretat Social i amb les seves obligacions per reintegrament de subvencions, així com que no té cap mena de deute amb la Generalitat de Catalunya.
j) Que no ha iniciat les obres o actuacions per a les quals s'ha demanat l'ajut.
c) Mantenir la durabilitat de les operacions durant 5 anys d'acord amb el que estableix l'article 71 del Reglament (UE) 1303/2013, del Parlament Europeu i del Consell.
Així mateix, la durabilitat serà exigible als adquirents, en els supòsits de transmissió de l'activitat productiva i de les infraestructures lligades al mateix objecte de l'ajut, i s'haurà d'acreditar fefaentment davant l'autoritat competent que aquesta circumstància és coneguda i acceptada pels adquirents.
En cas contrari, qualsevol supòsit de reintegrament seria exigible sobre el beneficiari original de l'ajut.
8.3 La Comissió de valoració del DAAM podrà sol·licitar tots els documents i els informes que consideri necessaris per a l'elaboració de l'informe d'avaluació.
No s'inclouran en la proposta de llistat definitiu aquells projectes d'inversió que en la fase de valoració no arribin a una valoració mínima de 13 punts.
En primer terme, seran prioritaris aquells projectes d'inversió el sol·licitant dels quals sigui una entitat acollida a l'Ordre APA/180/2008, de 22 de gener, o una entitat associativa prioritària reconeguda d'acord amb el Reial decret 550/2014, de 27 de juny, pel qual es despleguen els requisits i el procediment per al reconeixement de les entitats associatives prioritàries i per a la seva inscripció i baixa al Registre nacional d'entitats associatives prioritàries, previst a la Llei 13/2013, de 2 d'agost, de foment de la integració de cooperatives i altres entitats associatives de caràcter agroalimentari.
Si amb l'aplicació del criteri anterior es manté la situació d'empat, seran prioritaris aquells projectes d'inversió el sol·licitant dels quals sigui una cooperativa.
Si amb l'aplicació dels criteris anteriors es manté la situació d'empat, seran prioritaris els projectes d'inversió el sol·licitant dels quals sigui una PIME.
9.1 En la resolució de concessió, hi figurarà, com a mínim, l'import de les inversions considerades subvencionables, l'ajut concedit, l'anualitat aprovada per a l'execució de les inversions, les condicions que haurà de complir la persona beneficiària, el termini d'execució i de justificació de les actuacions aprovades i la procedència dels fons amb què es finança la mesura de suport.
9.2 A petició de la persona sol·licitant, la notificació de la resolució es pot efectuar telemàticament.
En cas que tècnicament no es pogués efectuar, es realitzarà individualment pels mitjans indicats en l'article 58 de la Llei 30/1992, de 26 de novembre.
9.3 Un cop concedit l'ajut, les persones beneficiàries han d'aportar la documentació següent en el termini de 2 mesos següents a la notificació de la resolució de concessió a la Direcció General d'Alimentació, Qualitat i Indústries Agroalimentàries:
a) L'acceptació d'aquesta en els termes establerts o bé la seva renúncia.
La no-presentació d'aquesta garantia o la seva presentació fora del termini establert en el primer paràgraf d'aquest apartat comporta la pèrdua del dret al pagament de l'ajut.
10.3 Prèviament a la concessió de les subvencions l'òrgan instructor ha de resoldre sobre la inadmissió o el desistiment de les sol·licituds, i ha de notificar la resolució d'inadmissió o desistiment a les persones interessades pels mitjans indicats en l'article 58 de la Llei 30/1992, de 26 de novembre.
11.1 El beneficiari pot sol·licitar la modificació de les operacions previstes en un projecte d'inversió, abans de l'1 de febrer de l'exercici FEAGA aprovat en resolució.
d) Qualsevol modificació que afecti els objectius i criteris de prioritat del projecte d'inversió.
f) Qualsevol condició específica indicada en la resolució de concessió.
En els casos en què, d'acord amb la modificació sol·licitada i descrita en la documentació presentada, les despeses a realitzar superin la quantia de 50.000,00 euros en el supòsit de cost per execució d'obra, o de 18.000,00 euros en el supòsit de subministrament de béns d'equip o prestació de serveis per empreses de consultoria o assistència tècnica, la persona sol·licitant haurà de presentar la documentació que estableix l'apartat 6.2.i) d'aquestes bases reguladores, en tant que aquestes despeses també estaran sotmeses a la moderació de costos establerta a l'annex 3.
b) No s'admetran ni aprovaran modificacions que suposin un canvi de beneficiari, excepte que el nou sigui resultant d'un procés de fusió, un canvi de denominació de la societat o una transformació del tipus de societat, no s'alterin les condicions tingudes en compte per la concessió de l'ajut i s'exigeixi al nou beneficiari la durabilitat prevista a l'apartat 7 d'aquestes bases.
c) No s'admetran modificacions que suposin la no-execució en les condicions establerts de com a mínim del 70% de la inversió subvencionable inicialment aprovada.
11.5 Les modificacions que suposin un increment dels pressupostos aprovats per als projectes d'inversió no suposaran increment de la subvenció concedida.
b) En cas que s'hagi concedit una bestreta sobre l'import de concessió, s'iniciarà un procediment de reintegrament excepte que el beneficiari hagi presentat ja una sol·licitud de pagament vàlida equivalent a un import d'ajut igual, o superior, a l'import de subvenció avançat.
11.7 En cas que les modificacions comportin alteracions que afectin la puntuació atorgada amb relació a l'aplicació dels criteris establerts en l'apartat 4, d'acord amb el procediment descrit a l'apartat 8.4, es tornarà a revalorar la sol·licitud, determinant la nova puntuació.
12.4 A més, serà requisit per al pagament de la bestreta que el sol·licitant estigui al corrent de les seves obligacions tributàries i amb la Seguretat Social, així com les seves obligacions per reintegrament de subvencions, i no tenir deutes de cap mena amb la Generalitat de Catalunya.
12.5 D'acord amb el que estableix l'article 19.2 del Reglament 555/2008 de la Comissió Europea, els beneficiaris hauran de justificar la despesa de l'import total de la bestreta en l'execució de l'operació o el projecte en els dos anys següents al seu pagament.
12.6 Els beneficiaris hauran de comunicar cada any a l'organisme pagador, abans del 31 d'octubre, una declaració de les despeses que justifiqui l'ús de les bestretes fins al 15 d'octubre corresponent i la confirmació del saldo restant de les bestretes no utilitzades en data de 15 d'octubre.
13.2 Tots els pagaments relatius a les inversions subvencionades que realitzi la persona sol·licitant a partir de la data de presentació de la sol·licitud d'ajut han d'efectuar-se a través d'un compte únic dedicat en exclusiva a aquesta finalitat, excepte per a les despeses indicades en els punts a) i b) de l'apartat 5 l'annex 3.B), per les quals caldrà que hi hagi constància documental que serveixi de suficient pista d'auditoria per permetre'n el control.
Amb aquesta sol·licitud s'ha d'adjuntar la documentació justificativa següent:
e) Declaració del beneficiari sobre la no-sol·licitud o percepció de cap altre ajut per la mateixa inversió i de no estar immers en cap procés de reintegrament de subvencions.
No caldrà tornar-lo a presentar, en cas d'haver-lo aportat durant la fase de concessió de l'ajut i si les inversions realitzades no afecten el Registre esmentat o bé en el cas de l'autorització al DAAM a què es refereix l'apartat 6.4.
l) Qualsevol altra documentació exigida per normativa de compliment obligat, així com la indicada en la resolució de concessió.
13.6 El beneficiari tindrà dret a l'ajut després que s'hagi verificat que s'han realitzat i comprovat sobre el terreny una o diverses operacions previstes en la sol·licitud aprovada, excepte en els casos de força major o circumstàncies excepcionals en l'accepció de l'article 2.2 del Reglament (UE) núm. 1306/2013 del Parlament Europeu i del Consell, de 17 de desembre de 2013.
15.2 La garantia que preveu l'apartat 9.3 d'aquest annex, constituïda amb l'acceptació de la resolució de concessió, ha de tenir validesa fins al moment del pagament del saldo i s'allibera quan l'autoritat competent n'acordi la cancel·lació, prèvia comprovació administrativa i sobre el terreny que s'ha realitzat el projecte d'inversió, s'ha assolit l'objectiu final del projecte i s'ha executat, com a mínim, el 70% del pressupost inicialment aprovat en inversions considerades operatives i està acreditada la situació del beneficiari respecte de les seves obligacions tributàries i amb la Seguretat Social, així com per reintegrament de subvencions, excepte en els casos de força major o circumstàncies excepcionals establertes en l'article 2.2 del Reglament (UE) núm. 1306/2013 del Parlament Europeu i del Consell, de 17 de desembre de 2013.
–16 Invalidesa de la resolució de concessió i reintegrament de les quantitats percebudes indegudament
16.4 El reintegrament de les quantitats percebudes indegudament es regeix pel que estableix l'article 97 del Reglament (CE) núm.555/2008 de la Comissió, de 27 de juny de 2008, el Decret legislatiu 3/2002, de 24 de desembre, i pel que resulti aplicable de la Llei 38/2003, de 17 de novembre, general de subvencions, i les normes de desplegament.
Així mateix aquests ajuts estan sotmesos al règim sancionador que preveuen el Decret legislatiu 3/2002, de 24 de desembre; la Llei 38/2003, de 17 de novembre, i la Llei 30/1992, de 26 de novembre, sens perjudici de les especialitats que es puguin derivar de la normativa sectorial aplicable.
En el cas que l'objecte de la subvenció inclogui el tractament de dades de caràcter personal, els beneficiaris i entitats col·laboradores han de complir amb la normativa corresponent, adoptant i implementant les mesures de seguretat previstes per la Llei orgànica 15/1999, de 13 de desembre, de protecció de dades de caràcter personal, desplegada pel Reial decret 1720/2007, de 21 de desembre.
1.1 L'objecte dels ajuts d'aquesta Ordre és donar suport a les inversions tangibles o intangibles destinades al desenvolupament de nous productes, procediments i tecnologies, relacionats amb els productes vitivinícoles produïts en territori estatal que es descriuen a l'annex VII, part II, del Reglament (UE) núm. 1308/2013 del Parlament Europeu i del Consell, de 17 de desembre, amb la finalitat de millorar la comercialització i la competitivitat dels productes.
- Les operacions relatives a les inversions tangibles o intangibles que es destinin a la transferència de coneixements i/o a la realització d'operacions preparatòries i/o d'estudis pilot.
- Es consideraran subvencionables els projectes per al desenvolupament de:
a) Nous productes vitivinícoles relacionats amb el sector del vi o subproductes del vi.
b) Nous procediments i tecnologies que permetin desenvolupar els productes vitícoles.
a) Despeses de personal aliè, que incloguin despeses d'investigadors, tècnics i altre personal auxiliar, sempre que estigui dedicat al projecte.
b) Despeses d'instrumental i material que s'utilitzi en el projecte durant el període en què aquest s'estigui executant.
c) Despeses d'adaptació d'instal·lacions, en la mesura en què s'utilitzin per al projecte durant la seva execució.
d) Despeses generals directament lligades al projecte, fins a un màxim del 20%.
- En cas d'empreses obligades a la liquidació de l'impost de societats, les despeses subvencionables hauran de ser comptabilitzades en el seu immobilitzat.
1.3 No tindran la consideració de despeses subvencionables les descrites a continuació:
a) Les despeses i pagaments que s'hagin realitzat fora dels terminis d'execució del projecte o actuació i justificació d'aquest.
b) Les despeses corresponents a l'aplicació de l'impost sobre el valor afegit (IVA) o qualsevol altre impost recuperable pel beneficiari.
c) Despeses financeres, derivades del pagament ajornat d'inversions o d'altres motius.
d) Inversions en instal·lacions utilitzades.
e) Les inversions de simple substitució.
1.4 El projecte haurà de demostrar que s'aplica un descobriment prèviament assolit i que amb aquest es milloren els productes, procediments o tecnologies utilitzades pel sol·licitant.
1.8 La documentació i informació relatives al projecte d'innovació previst han d'estar clarament definides i desenvolupades, permetre la seva valoració en concurrència competitiva, i la seva conformitat amb la normativa i amb els criteris d'atribució i prioritats establerts a l'apartat 4.
2.1 Poden ser beneficiàries d'aquests ajuts les empreses que en el moment de la sol·licitud de l'ajut siguin productores dels productes indicats a l'apartat 1.1 d'aquestes bases, i les organitzacions de productors de vi, reconegudes d'acord amb l'article 152 del Reglament (UE) núm. 1308/2013 del Parlament Europeu i del Consell, de 17 de desembre de 2013, hauran de complir els requisits següents:
a) Que desenvolupin nous productes relacionats amb el sector del vi o subproductes del vi o nous procediments i tecnologies que permetin desenvolupar els productes vitícoles.
b) El sol·licitant ha de demostrar la viabilitat econòmica, excepte quan sigui una organització de productors de vi reconeguda d'acord amb l'article 152 del Reglament (UE) núm. 1308/2013 del Parlament Europeu i del Consell, de 17 de desembre de 2013, i sigui estatutàriament una organització sense ànim de lucre.
c) No estar en situació de crisi, segons la definició establerta en les directrius comunitàries sobre els ajuts d'estat de salvament i de reestructuració de les empreses en crisi, d'acord amb la Comunicació (2014/C 249/01) de la Comissió, de 31 de juliol de 2014.
d) No haver sol·licitat la declaració de concurs voluntari, ni haver-se declarat insolvents en qualsevol procediment, ni trobar-se declarats en concurs, tret que en aquest s'hagi adquirit l'eficàcia d'un conveni, ni estar subjectes a intervenció judicial o haver estat inhabilitats conforme a la Llei 22/2003, de 9 de juliol, concursal, sense que hagi conclòs el període d'inhabilitació fixat en la sentència de qualificació del concurs.
e) Acreditar estar al corrent de les seves obligacions tributàries i amb la Seguretat Social i les seves obligacions per reintegrament de subvencions, així com no tenir cap mena de deute amb la Generalitat de Catalunya.
2.2 Els projectes dels beneficiaris comptaran obligatòriament amb la participació de centres de recerca i desenvolupament.
Aquests centres han d'acreditar que no han rebut altres subvencions per la mateixa finalitat.
3.2 El percentatge de subvenció màxim és el 40%, d'acord amb l'article 51 del Reglament (UE) núm. 1308/2016 del Parlament Europeu i del Consell.
3.3 La quantia màxima destinada a aquests ajuts i l'aplicació pressupostària a la qual s'han d'imputar són les que determina l'article 2.3 de la convocatòria.
3.4 La determinació de la quantia dels ajuts es realitzarà en funció del nombre de sol·licituds i de la disponibilitat pressupostària, i d'acord amb els criteris d'atribució i prioritats que estableix l'apartat 4 d'aquestes bases reguladores.
4.1 Característiques del sol·licitant: màxim 31 punts.
a) Petita i mitjana empresa: màxim 3 punts.
b) Organització de productors reconeguda d'acord amb l'article 152 del Reglament (UE) 1308/2013: màxim 5 punts.
c) Cooperativa fins a 150 socis: màxim 3 punts.
d) Cooperativa amb més de 150 socis: màxim 4 punts.
e) Cooperativa de primer grau amb més de 250 socis i resultant d'un procés de fusió en els dos últims anys anteriors a la sol·licitud: màxim 5 punts.
f) Entitat acollida a l'Ordre APA/180/2008, de 22 de gener, o bé una entitat associativa prioritària reconeguda d'acord amb el Reial decret 550/2014, de 27 de juny, pel qual es despleguen els requisits i el procediment per al reconeixement de les entitats associatives prioritàries i per a la seva inscripció i baixa al Registre nacional d'entitats associatives prioritàries, previst a la Llei 13/2013, de 2 d'agost, de foment de la integració de cooperatives i d'altres entitats associatives de caràcter agroalimentari: màxim 6 punts.
g) La producció del sol·licitant pertany a una DOP/IGP o bé és producció ecològica: màxim 3 punts.
h) Les instal·lacions del sol·licitant disposen de certificació d'assegurament de la qualitat (BRC, IFS, ISO 9000) o mediambiental: màxim 2 punts.
4.2 Característiques del projecte i la inversió: màxim 50 punts.
a) El projecte té per objectiu desenvolupar mètodes alternatius al SO 2: màxim 10 punts.
b) El projecte té per objectiu desenvolupar tècniques o tractaments per controlar l'evolució i estabilitat del vi: màxim 8 punts.
c) El projecte té per objectiu desenvolupar mètodes i tècniques per predir o controlar Brettanomyces i altres microorganismes alterants en el celler: màxim 6 punts.
d) El projecte té per objectiu el desenvolupament de nous envasos o estratègies de control de la traçabilitat del producte: màxim 10 punts.
e) El projecte té per objectiu el desenvolupament de nous mètodes per a l'elaboració i conservació de vins amb baix grau alcohòlic: màxim 3 punts.
f) El projecte té per objectiu el desenvolupament de tecnologia per a la millora de l'eficiència energètica, la reducció del consum hídric o la millora en el tractament i/o la gestió de residus: màxim 10 punts.
g) La inversió es realitza en territori insular: màxim 3 punts.
4.3 Els projectes d'inversió que no arribin a una valoració mínima de 12 punts no es poden incloure en la llista definitiva per optar als ajuts.
5.2 No es finançaran amb fons del Programa nacional de suport les mesures recollides en els programes de desenvolupament rural a l'empara del Reglament (CE) núm. 1698/2005 del Consell, de 20 de setembre, i del Reglament (UE) núm. 1305/2013, del Parlament Europeu i del Consell, del 17 de desembre.
6.1 Les sol·licituds per acollir-se a aquests ajuts s'adreçaran a la Direcció General d'Alimentació, Qualitat i Indústries Agroalimentàries, i només es poden presentar per mitjans telemàtics des de la pàgina web http://ovt.gencat.cat/ a partir l'endemà de la publicació d'aquesta Ordre.
Les sol·licituds presentades a partir de l'endemà d'aquesta data seran tingudes en compte en la convocatòria següent, sempre que compleixin la resta de condicionants que s'hi estableixin.
h) Projecte tècnic bàsic, signat per una persona tècnica i visat pel col·legi professional corresponent en els supòsits previstos en el Reial decret 1000/2010, en cas que el valor de l'obra civil, maquinària i instal·lacions objecte de sol·licitud superi els 150.000,00 euros d'inversió o la potència instal·lada superi els 20 kW.
El projecte tècnic ha de contenir, com a mínim, la informació següent: la descripció i detall de les actuacions a realitzar amb relació al desenvolupament dels nous productes, nous procediments i/o tecnologies i, en cas d'inversions, de plànol de localització de les inversions, plànol detallat de les instal·lacions diferenciant les existents de les previstes, el procés productiu de l'empresa, informació general de l'empresa, informació econòmica, financera i social, informació comercial i tècnica.
També caldrà que s'hi especifiquin, almenys, les operacions i es detallin els conceptes de despesa que componen cada operació i les despeses estimades de cadascuna d'elles, respectant la moderació de despeses tal com estableix l'article 77 del Reglament (CE) núm. 555/2008 i, en cas d'inversions en comercialització a realitzar en altres països de la UE, caldrà indicar-ne la localització exacta.
En els casos en què les despeses que ha de realitzar la persona sol·licitant superin la quantia de 50.000,00 euros en el supòsit de cost per execució d'obra, o de 18.000,00 euros en el supòsit de subministrament de béns d'equip o prestació de serveis per empreses de consultoria o assistència tècnica, la persona sol·licitant haurà de sol·licitar com a mínim tres ofertes de diferents proveïdors, amb caràcter previ a la contracció del compromís per a la prestació del servei o el lliurament del bé, tret que per les especials característiques de les despeses subvencionables no hi hagi al mercat suficient nombre d'entitats que el subministrin o el prestin.
L'elecció entre les ofertes presentades es realitzarà conformement a criteris d'eficiència i economia, i s'haurà de justificar aquesta elecció expressament en una memòria en el projecte, quan no recaigui en la proposta econòmica més avantatjosa.
n) Documentació acreditativa de la participació en el projecte de centres de recerca i desenvolupament.
o) Declaració del/s centres de recerca i desenvolupament conforme no ha/n percebut cap ajut per la mateixa finalitat.
c) Que el Registre d'indústries agràries i alimentàries de Catalunya (RIAAC) reflecteix la situació actual de les instal·lacions, i que està a nom del beneficiari/ària de l'ajut.
d) Que totes les dades que consten a la sol·licitud són certes i es compromet a aportar informació i documents necessaris perquè es puguin comprovar.
e) Que accepta les condicions i els compromisos establerts a les disposicions legals que regulen l'ajut i les verificacions corresponents.
f) Que compleix la normativa en matèria mediambiental.
g) Que la persona beneficiària no es troba en situació de crisi, d'acord amb el que estableix l'apartat 2.c) d'aquestes bases.
h) Que la persona beneficiària està al corrent de les seves obligacions tributàries i amb la Seguretat Social i amb les seves obligacions per reintegrament de subvencions, així com que no té cap mena de deute amb la Generalitat de Catalunya.
i) Que no ha iniciat les obres o actuacions per a les quals s'ha demanat l'ajut.
j) Que en el projecte pel qual es sol·licita l'ajut participa un o més centres de recerca i desenvolupament, el/s qual/s no ha/n percebut cap ajut per la mateixa finalitat.
8.3 La Comissió de Valoració del DAAM podrà sol·licitar tots els documents i els informes que consideri necessaris per a l'elaboració de l'informe d'avaluació.
No s'inclouran en la proposta de llistat definitiu aquells projectes d'inversió que en la fase de valoració no arribin a una valoració mínima de 12 punts.
En primer terme, seran prioritaris aquells projectes d'inversió el sol·licitant dels quals sigui una entitat acollida a l'Ordre APA/180/2008, de 22 de gener, o una entitat associativa prioritària reconeguda d'acord amb el Reial decret 550/2014, de 27 de juny.
Si amb l'aplicació del criteri anterior es manté la situació d'empat, seran prioritaris aquells projectes d'inversió el sol·licitant dels quals sigui una organització de productors de vi reconeguda d'acord amb l'article 152 de reglament (UE) núm. 1308/2013 del Parlament Europeu i del Consell, de 17 de desembre de 2013.
Si amb l'aplicació dels criteris anteriors es manté la situació d'empat, seran prioritaris aquells projectes d'inversió el sol·licitant dels quals sigui una cooperativa.
Si amb l'aplicació dels criteris anteriors es manté la situació d'empat, seran prioritaris els projectes d'inversió el sol·licitant dels quals sigui una pime.
9.1 En la resolució de concessió, hi figurarà, com a mínim, l'import de les inversions considerades com a subvencionables, l'ajut concedit, l'anualitat aprovada per l'execució de les inversions, les condicions que haurà de complir la persona beneficiària, el termini d'execució i de justificació de les actuacions aprovades, i la procedència dels fons amb què es finança la mesura de suport.
9.2 A petició de la persona sol·licitant la notificació de la resolució es pot efectuar temàticament.
En cas que tècnicament no es pogués efectuar, es realitzarà individualment pels mitjans indicats a l'article 58 de la Llei 30/1992, de 26 de novembre.
9.3 Un cop concedit l'ajut, les persones beneficiàries han d'aportar la següent documentació en el termini de 2 mesos a partir de la notificació de la resolució de concessió a la Direcció General d'Alimentació, Qualitat i Indústries Agroalimentàries:
a) L'acceptació d'aquesta en els termes establerts o bé la renúncia.
La no-presentació d'aquesta garantia, o la presentació fora del termini establert en el primer paràgraf d'aquest apartat, comporta la pèrdua del dret al pagament de l'ajut.
10.3 Prèviament a la concessió de les subvencions l'òrgan instructor ha de resoldre sobre la inadmissió o el desistiment de les sol·licituds, i ha de notificar la resolució d'inadmissió o desistiment a les persones interessades pels mitjans que estableix l'article 58 de la Llei 30/1992, de 26 de novembre.
11.1 El beneficiari pot sol·licitar la modificació de les operacions previstes en un projecte d'innovació, abans de l'1 de febrer de l'exercici FEAGA aprovat en resolució.
d) Qualsevol modificació que afecti els objectius i criteris de prioritat del projecte.
f) Qualsevol altra condició específica indicada en la resolució de concessió.
En els casos en què, d'acord amb la modificació sol·licitada i descrita en la documentació presentada, les despeses a realitzar superin la quantia de 50.000,00 euros en el supòsit de cost per execució d'obra, o de 18.000,00 euros en el supòsit de subministrament de béns d'equip o prestació de serveis per empreses de consultoria o assistència tècnica, la persona sol·licitant haurà de presentar la documentació que estableix l'apartat 6.2.i) d'aquestes bases reguladores.
b) No s'admetran ni s'aprovaran modificacions que suposin un canvi de beneficiari, excepte que el nou sigui resultant d'un procés de fusió, un canvi de denominació de la societat o una transformació del tipus de societat, i no s'alterin les condicions tingudes en compte per la concessió de l'ajut.
c) No s'admetran modificacions que suposin la no-execució en els terminis i les condicions establerts de com a mínim el 70% de la inversió subvencionable inicialment aprovada.
11.5 Les modificacions que suposin un increment dels pressupostos aprovats pels projectes d'inversió no suposaran increment de la subvenció concedida.
b) En cas que s'hagi concedit una bestreta sobre l'import de concessió, s'iniciarà un procediment de reintegrament llevat que el beneficiari ja hagi presentat una sol·licitud de pagament vàlida equivalent a un import d'ajut igual, o superior, a l'import de subvenció avançat.
11.7 En cas que les modificacions comportin alteracions que afectin la puntuació atorgada amb relació a l'aplicació dels criteris establerts a l'apartat 4, d'acord amb el procediment descrit a l'apartat 8.4, es tornarà a revalorar la sol·licitud i es determinarà la nova puntuació.
12.4 A més, serà requisit per al pagament de la bestreta que el sol·licitant estigui al corrent de les seves obligacions tributàries i amb la Seguretat Social, així com les seves obligacions per reintegrament de subvencions, així com no tenir deutes de cap mena amb la Generalitat de Catalunya.
12.5 D'acord amb el que estableix l'article 19.2 del Reglament 555/2008 de la Comissió Europea, els beneficiaris hauran de gastar l'import total de la bestreta en l'execució de l'operació o el projecte en els dos anys següents al seu pagament.
12.6 Els beneficiaris hauran de comunicar cada any a l'organisme pagador, abans del 31 d'octubre, una declaració de les despeses que justifiqui l'ús de les bestretes fins al 15 d'octubre corresponent i la confirmació del saldo restant de les bestretes no utilitzades a data de 15 d'octubre.
13.2 Tots els pagaments relatius a les inversions subvencionades que realitzi la persona sol·licitant a partir de la data de presentació de la sol·licitud d'ajut han d'efectuar-se a través d'un compte únic dedicat en exclusiva a aquesta finalitat.
A aquesta sol·licitud, s'hi ha d'adjuntar la documentació justificativa següent:
e) Declaració del beneficiari sobre la no-sol·licitud o percepció de cap altre ajut per la mateixa inversió i de nos estar immers en cap altre procés de reintegrament de subvencions.
No caldrà tornar-lo a presentar, en cas d'haver-lo aportat durant la fase de concessió de l'ajut i si les inversions realitzades no afecten el Registre esmentat, o bé en el cas de l'autorització al DAAM a què es refereix l'apartat 6.4.
l) Qualsevol altra documentació exigida per normativa de compliment obligatori, així com la indicada en la resolució de concessió.
13.6 El beneficiari tindrà dret a l'ajut després que s'hagi comprovat que s'han realitzat i comprovat sobre el terreny una o diverses operacions previstes en la sol·licitud aprovada, excepte en els casos de força major o circumstàncies excepcionals en l'accepció de l'article 2.2 del Reglament (UE) núm. 1306/2013 del Parlament Europeu i del Consell, de 17 de desembre de 2013.
15.2 La garantia que preveu l'apartat 9.3 d'aquest annex, constituïda amb l'acceptació de la resolució de concessió, ha de tenir validesa fins al moment del pagament del saldo i s'allibera quan l'autoritat competent n'acordi la cancel·lació, prèvia comprovació administrativa i sobre el terreny de la realització del projecte d'inversió i l'execució, com a mínim, del 70% del pressupost inicialment aprovat en inversions considerades operatives i està acreditada la situació del beneficiari respecte de les seves obligacions tributàries i la Seguretat Social, així com per reintegrament de subvencions, excepte en els casos de força major o circumstàncies excepcionals establertes en l'article 2.2 del Reglament (UE) núm. 1306/2013 del Parlament Europeu i del Consell, de 17 de desembre de 2013.
–16 Invalidesa de la resolució de concessió i reintegrament de les quantitats percebudes indegudament.
16.4 El reintegrament de les quantitats percebudes indegudament es regeix pel que estableix l'article 97 del Reglament (CE) núm. 555/2008 de la Comissió, de 27 de juny de 2008, el Decret legislatiu 3/2002, de 24 de desembre, i pel que resulti aplicable de la Llei 38/2003, de 17 de novembre, general de subvencions, i les normes de desplegament.
Així mateix, aquests ajuts estan sotmesos al règim sancionador que preveuen el Decret legislatiu 3/2002, de 24 de desembre; la Llei 38/2003, de 17 de novembre, i la Llei 30/1992, de 26 de novembre, sens perjudici de les especialitats que puguin derivar de la normativa sectorial aplicable.
En el cas que l'objecte de la subvenció inclogui el tractament de dades de caràcter personal, els beneficiaris i entitats col·laboradores han de complir amb la normativa corresponent, adoptant i implementant les mesures de seguretat previstes per la Llei orgànica 15/1999, de 13 de desembre, de protecció de dades de caràcter personal desplegada pel Reial decret 1720/2007, de 21 de desembre.
Elaboració de productes vitivinícoles: les operacions pròpies del procés d'elaboració, des de la recepció del raïm fins a l'emmagatzematge del producte acabat, incloent els sistemes informàtics per al control dels processos productius.
Control de la qualitat: qualsevol operació realitzada en el procés de control de la qualitat dels productes, des de la presa de mostres fins a la recepció del raïm al celler, els controls realitzats durant el procés de l'elaboració, l'assegurament de la traçabilitat, els sistemes de qualitat o la implantació de normes de qualitat alimentària.
Comercialització: qualsevol operació realitzada als països de la UE, inclosa Espanya, en:
a) punts de venda directa al celler, incloent sales d'exposició i degustació, però separats físicament de les instal·lacions d'elaboració.
b) punts de venda fora del celler, magatzems, centres logístics i oficines comercials.
c) equipaments necessaris per a l'exposició i/o venda.
d) desenvolupament de xarxes de comercialització.
e) maquinari, programari, plataformes web/comerç electrònic, per a l'adopció de tecnologies de la informació i la comunicació (TIC) i el comerç electrònic.
Vinculades a l'empresa en general: les operacions que millorin l'estructura operativa dels sistemes de gestió administrativa, l'organització i el control de l'empresa, així com el desenvolupament de les xarxes d'informació i comunicació.
Moderació de costos: quanties màximes de les inversions
Els imports màxims subvencionables dins dels projectes d'inversió pels conceptes que s'enumeren a continuació hauran de limitar-se als imports que s'indiquen; per tant, quan en un projecte concret es superin aquest límits, l'excés serà considerat despesa no subvencionable:
En cas d'adquisició o construcció d'edificacions, així com l'ampliació o reforma d'edificacions.
L'import màxim subvencionable ascendirà a:
- 450,00 euros per metre quadrat construït, quan la inversió s'executi a Espanya.
- 500,00 euros per metre quadrat construït, quan la inversió s'executi en altres països de la Unió Europea.
Per l'aplicació d'aquest límit es tindran en compte tant les despeses d'adquisició, com les d'obra civil en edificació nova o reformada, incloent les seves divisions interiors.
En aquests límits no es tindran en compte les despeses relatives a instal·lacions, sigui quina sigui la seva naturalesa.
Tancaments perimetrals de finques.
L'import màxim subvencionable ascendirà a 35,00 euros per metre lineal, inclosos tots els elements singulars diferents de les portes.
El nombre de metres lineals màxim subvencionable serà igual, en valor absolut, a la suma del nombre de metres quadrats construïts i/o que es pretenguin construir en l'establiment objecte del projecte d'inversió.
Esplanació i urbanització, inclosa la dotació ferma.
L'import màxim subvencionable ascendirà a 30 € per metre quadrat objecte d'actuació.
El nombre de metres quadrats màxims subvencionables serà igual al doble de la superfície nova construïda.
Aquests límits seran aplicables tant en l'avaluació de la sol·licitud d'ajuts com en l'avaluació de les sol·licituds de pagament.
Les despeses de constitució i primer establiment.
La compra d'edificis que hagin de ser enderrocats.
Si la compra d'un edifici és objecte d'ajuda, el valor del terreny construït, i el del que envolta l'edifici, valorat per un tècnic competent, no es considera subvencionable.
La compra d'edificis o locals si aquests han estat subvencionats en els últims deu anys.
Per a això s'adjuntarà declaració de les subvencions rebudes per l'edifici o el local durant els últims deu anys.
Tampoc no seran subvencionables les inversions en reformes de locals que haguessin estat subvencionades anteriorment per les administracions públiques i no hagin transcorregut cinc anys des del seu acabament.
Treballs o inversions començats o realitzats, llevat dels següents, els quals poden ser anteriors a un any de la data de sol·licitud:
a) Honoraris tècnics, despeses d'estudis de viabilitat econòmica, tècnica, geotectònica, de mercat i similars, l'adquisició de patents i llicències, i despeses relacionades amb els permisos i assegurances de construcció.
No tindran la consideració de despeses auxiliables els impostos, les taxes, les contribucions o altres impostos.
b) Provisió de materials de construcció i encàrrec o compra de maquinària, fins i tot el subministrament, però no el muntatge, instal·lació i prova.
Obres d'ornamentació i equips d'esbarjo llevat dels projectes d'inversió en què es prevegin actuacions de comercialització.
En aquest cas la inversió auxiliable per obres d'ornamentació i equips d'esbarjo serà del 25% de la inversió en actuacions de comercialització.
La compra de material amortitzable normalment en un any (ampolles, embalatges, material fungible de laboratori i similars).
Les tarimes, calaixos/caixes tarima i caixes de camp.
Les inversions que figurin en la comptabilitat com a despeses.
La compra i instal·lació de maquinària i equips de segona mà.
Les despeses relatives al trasllat de maquinària ja existent fins al local o emplaçament en el qual es realitzarà el projecte.
Les reparacions i obres de manteniment.
No tenen la consideració de reparacions les operacions realitzades sobre maquinària instal·lada per ampliar la seva capacitat o millorar les seves prestacions.
L'impost del valor afegit (IVA) o qualsevol altre impost recuperable pel beneficiari.
Les edificacions destinades a habitatge.
Vehicles, llevat dels de transport intern a les instal·lacions.
Les despeses de lloguer d'equips de producció i les inversions finançades mitjançant arrendament financer.
La mà d'obra pròpia ni els materials de la mateixa procedència.
Les despeses per transaccions financeres, interessos deutors o de demora, les comissions per canvi de divises i les pèrdues, així com altres despeses purament financeres.
Les multes, sancions financeres i despeses de procediments legals.
Rètols o indicadors en vies públiques o altres espais públics o privats que no siguin l'establiment, botiga, instal·lació, finca o recinte del sol·licitant.
Despeses de tramitació administrativa.
Compra d'edificis o instal·lacions que estiguin llogats o en altre règim de tinença pel sol·licitant en el moment de presentació de la sol·licitud.
L'adquisició de mobiliari, excepte l'especificat per laboratoris o zones d'exposició de productes.
Les despeses relatives a la promoció (estands, conferències, fullets, catàlegs no inventariables, publicitat, etc.).
a) En l'elaboració de vins protegits per alguna figura de qualitat no seran subvencionables els dipòsits, maquinària o instal·lacions que no contribueixin a l'obtenció de productes de qualitat, com ara:
- Les premses conegudes com a contínues, en les quals la pressió és exercida per un cargol d'Arquimedes en el seu avenç sobre un contrapès.
- Les màquines trepitjadores d'acció centrifuga, d'eix vertical.
- Les pràctiques de preescalfament del raïm o escalfament dels mostos o dels vins en presència de brisa amb tendència a forçar l'extracció de matèria colorant.
b) La compra de bótes, llevat que siguin de nova adquisició i suposin un augment del parc de bótes per increment de la capacitat del celler.
c) La construcció o adquisició de dipòsits no revestits de material inert.
El procediment de sol·licitud dels ajuts regulats en els annexos 1, 2 i 3 s'adapta a les peculiaritats de la tramitació utilitzant tècniques telemàtiques mitjançant les normes d'aquest annex.
4.1 La identificació de la persona sol·licitant es farà mitjançant la utilització del DNI electrònic o qualsevol dels certificats reconeguts i admesos per l'Agència Catalana de Certificació, d'acord amb els requisits establerts a la Llei 59/2003, de 19 de desembre, de signatura electrònica.
4.2 En cas que el sol·licitant sigui una persona jurídica, per realitzar la sol·licitud serà necessari el certificat digital de persona jurídica o el certificat digital del representant de l'empresa.
6.1 D'acord amb el que estableix l'article 3.9 de la Llei 59/2003, de 19 de desembre, de signatura electrònica, el DAAM reconeix la validesa i l'eficàcia de les sol·licituds presentades telemàticament sempre que es compleixi el mecanisme d'identificació de l'apartat 4 d'aquest annex.
Els programes i aplicacions mitjançant els quals es tramita telemàticament el procediment de participació en les convocatòries dels ajuts previstos en aquesta Ordre estan disponibles al Centre de Telecomunicacions i Tecnologies de la Informació de la Generalitat de Catalunya.
–8 Notificació telemàtica (En cas que s'hagi sol·licitat la notificació de la resolució per mitjans telemàtics)
La persona sol·licitant rebrà un avís, sense efectes jurídics, del dipòsit de les seves notificacions, per correu electrònic o missatge curt a la bústia o telèfon/s indicat/s.
D'acord amb l'article 28.3 de la Llei 11/2007, de 22 de juny, d'accés electrònic dels ciutadans als serveis públics i amb l'article 56.4 de la Llei 26/2010, del 3 d'agost, de règim jurídic i de procediment de les administracions públiques de Catalunya, des del moment del dipòsit de la notificació per part del departament es disposa de 10 dies naturals per a la seva visualització o rebuig.
Si transcorregut el termini de 10 dies naturals l'interessat no ha accedit a l'adreça electrònica https://seu.gencat.cat o hi ha accedit però no ha visualitzat la notificació, aquesta s'entendrà com a rebutjada.
Des del moment en què s'accedeix al contingut de la notificació s'entén que aquesta ha estat practicada.
Des del moment en què es rebutja la notificació aquesta es considera practicada.